text: Akrobater kravlede i skibsmasterne
  31 juli 2018 kl. 20.36
  
  Skibet er lastet med akrobater og skuespillere. Det hedder Lovis og havde tirsdag aften lagt til i Gråsten.
  Foran 3-400 tilskuere på kajen i Gråsten udførte og opførte luftakrobaterne fra Compagnie Aquanaut et græsk drama i Lovis' master.
  De fremmødte publikummer var lige dele turister og lokale, der kan gense den fælleseuropæiske skuespillere udføre samme drama onsdag på Promenaden i Sønderborg, hvis de ikke fik det hele med tirsdag.
  Luftakrobatikken udspiller sig mellem skibets master. På dækket optræder dansere, artister og dukkeførere, og et live-band akkompagnerer artisterne.
  Forestillingen er gratis.
  